open-index/open-wikipedia-markdown huggingface dataset:
יחסי קוסטה ריקה – רוסיה

[ממוזער|[נשיא רוסיה דמיטרי מדבדב לוחץ את ידו של שגריר קוסטה ריקה ברוסיה, 2009]]
**יחסי קוסטה ריקה–רוסיה** הם יחסי החוץ בין המדינות קוסטה ריקה ורוסיה.

## רקע
ברית המועצות כוננה יחסים דיפלומטיים עם קוסטה ריקה ב-8 במאי 1944.

## היחסים כיום
שתי המדינות חברות באו"ם. מאז מאי 2019 בעלי דרכון רוסי אינם זקוקים לויזה כדי לבקר בקוסטה ריקה. הרוסים יכולים להישאר בקוסטה ריקה מקסימום 90 יום לצורך תיירות.

בעלי דרכון של קוסטה ריקה אינם זקוקים לויזה לרוסיה ויכולים להישאר בה לצורך תיירות של 90 יום.

## נציגויות דיפלומטיות
* קוסטה ריקה מחזיקה ברוסיה שגרירות במוסקבה.
* רוסיה מחזיקה בקוסטה ריקה שגרירות בסן חוסה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
טוטאלאנרז'י

**טוטאלאנרז'י** (בצרפתית: **TotalEnergies**) היא חברה צרפתית רב לאומית, שנוסדה בשנת 1924 ועוסקת בתחומי הנפט והגז. היא נחשבת לאחת מ-7 חברות הנפט העיקריות בעולם. עסקיה מכסים את כל שרשרת הנפט והגז, מחיפוש וייצור נפט גולמי ועד ייצור חשמל, הובלה, זיקוק, שיווק מוצרי נפט וסחר בינלאומי. היא גם עוסקת בייצור כימיקלים בקנה מידה גדול.

משרדי החברה שוכנים בלה דפאנס, מרכז העסקים הראשי של המטרופולין של פריז. מניית החברה נסחרות בבורסת Euronext ונכללת במדד "Euro Stoxx 50".

## היסטוריה
החברה הוקמה לאחר מלחמת העולם הראשונה, כשנשיא צרפת, רמון פואנקרה, דחה את הרעיון להקמת שותפות עם חברת רויאל דאטש של ההולנדית לטובת הקמת חברת נפט צרפתית טהורה.

לפי פקודתו של פואנקרה, הקים הקולונל ארנסט מרסייה בתמיכתם של תשעה בנקים וחברות, את החברה ב-28 במרץ 1924. החברה נקראה בתחילתה כ- "Compagnie française des pétroles" שפירושו בעברית הוא: "חברת הנפט הצרפתית". שם החברה שונה מספר פעמים לאורך שנות קיומה. השם **טוטאל** היה מותג הבנזין של החברה באירופה ובאפריקה משנת 1954, והפך בשנת 1991 לשם החברה, עם תחילת המסחר במניותיה בבורסה של ניו-יורק.

ב-28 במאי 2021 שינתה החברה את שמה לשם הנוכחי (שמשמעותו "טוטאל אנרגיות") כמיתוג מחדש המסמל את מחויבות החברה לאנרגיה ממקורות מתחדשים.

בדצמבר 2022 שלחו הארגונים הלא ממשלתיים Friends of the Earth, Survie וארבעה ארגונים לא ממשלתיים אוגנדים את קבוצת הנפט Total לבית המשפט והאשימו אותה בהפרת חוק חובת הערנות של חברות צרפתיות גדולות במונחים של זכויות אדם וסביבה.

## קישורים חיצוניים

* 

* 

## הערות שוליים

קטגוריה:קצרמר צרפת
קטגוריה:חברות אנרגיה
קטגוריה:חברות צרפתיות
קטגוריה:חברות הנסחרות ביורונקסט
MTV Unplugged (אלבום של שון מנדס)

**MTV Unplugged** הוא אלבום ההופעה השני של הזמר-יוצר הקנדי שון מנדס. האלבום הוקלט באולם באייס הוטל, לוס אנג'לס בספטמבר 2017. האלבום יצא ברחבי העולם ב-3 בנובמבר 2017.

## הצלחה מסחרית
MTV Unplugged הופיע לראשונה במקום ה-71 בארצות הברית עם 9,000 יחידות; 3,000 מהן היו עותקי אלבום מסורתיים.

## רשימת רצועות

## מצעדים

## היסטוריית יציאה לאור

## הערות שוליים

קטגוריה:אלבומי שון מנדס
קטגוריה:אלבומי הופעה באנגלית
קטגוריה:אלבומי חברת איילנד רקורדס
הר הרינגטון (ארץ ויקטוריה)

**הר הרינגטון** (באנגלית: **Mount Harrington**) הוא הר בקצה המזרחי של הרי ויקטורי, בארץ ויקטוריה שבאנטארקטיקה.

גובהו של ההר 2,610 מטרים מעל פני הים, והוא אחד ההרים הגבוהים בהרי ויקטורי.

ההר ממוקם מצידו המערבי של קרחון וייטהול; ו-9 קילומטרים דרומית-מערבית להר נורת'האמפטון.

## היסטוריה
### מקור השם

שמו של ההר ניתן לו בשנת 1960 על ידי ועדת השמות האנטארקטית של ניו זילנד.

ההר נקרא על שם הגאולוג דוקטור הילרי ג'י. הרינגטון (Hilary J. Harrington), שהוביל את משלחת הסקר הגאולוגי האנטארקטי של ניו זילנד, אשר סקרה את אזור זה בעונת המחקר (הקיץ האנטארקטי) 1957–1958; וכן עמד בראש משלחת הסקר הגאולוגי האנטארקטי של ניו זילנד, אשר חקרה את אזור מצר מקמרדו בעונת המחקר 1958–1959; מאחר יותר השתתף בסקר שנערך על ידי תוכנית האנטארקטית של ארצות הברית, אשר חקרה את אזור מצר מקמרדו בעונת המחקר 1968–1969.

## קישורים חיצוניים
* הר הרינגטון באתר הסקר הגאולוגי של ארצות הברית
* הר הרינגטון באתר הגאזט האנטארקטי המשווה SCAR של ממשלת אוסטרליה

## הערות שוליים

הרינגטון
הרינגטון
Live at Madison Square Garden

**Live at Madison Square Garden** הוא אלבום ההופעה הראשון של הזמר והיוצר הקנדי שון מנדס. האלבום כולל את הסינגלים "Mercy", "Treat You Better", "Stitches" " ו-"Life of the Party" לצד ביצועים מיוחדים לשירים אחרים. האלבום יצא באופן דיגיטלי ברחבי העולם, ב-19 בדצמבר 2016.

## רקע והוצאה לאור
ב-10 בספטמבר 2016, מנדס הקליט את הופעתו במדיסון סקוור גארדן שהייתה חלק מסיבוב ההופעות העולמי, "Shawn Mendes World Tour", שהתקיים ברחבי צפון אמריקה ואירופה לאורך שנת 2016. האלבום משמש כתיעוד של המופע הראשון של הזמר במתחם ההיסטורי של ניו יורק. הודעה על צאת האלבום יצאה ב-19 בדצמבר 2016 והאלבום עצמו יצא לאור כעבור 4 ימים.

בעקבות ההופעה האלבום השני של מנדס, Illuminate, הופיע לראשונה במקום הראשון במצעד הבילבורד 200 בספטמבר. הוא הופיע אולם המוזיקה רדיו סיטי והופיע ב-סאטרדיי נייט לייב בדצמבר 2016.

## תגובות מבקרים
סטיבן תומאס ארלוויין מהאתר AllMusic אמר; " *Live at Madison Square Garden* הוא תיעוד דיגיטלי של הופעתו של שון מנדס ב-10 בספטמבר 2016 בניו יורק... הקהל אהב את מנדס, שביצע גרסאות רציניות ללהיטיו, כמה מחרוזות שירים וטיזרים מהאלבום החדש (Illuminate). [גם] אם התקליט אינו דינמי במיוחד, הוא בכל זאת כנה ומנדס סומך על אותה תחושת היצירה ההולכת וגוברת שהפכה את האלבום השני שלו לחזק מאלבום הבכורה שלו, מה שעוזר להפוך את [אלבום ההופעה ה]זה למזכרת קטנה ונחמדה עבור המעריצים."

## רשימת רצועות

## מצעדים

## היסטוריית יציאה לאור

## הערות שוליים

קטגוריה:אלבומי שון מנדס
קטגוריה:אלבומי הופעה באנגלית
קטגוריה:אלבומי חברת איילנד רקורדס
קטגוריה:אלבומי חברת יוניברסל מיוזיק גרופ
Okko

**Okko** הוא ספק שירותי הזרמת מדיה מוביל ברוסיה, שמטהו במרכז העסקים אטלניק סיטי בעיר סנקט פטרבורג. הפרויקט הושק בשנת 2013 כשירות הזרמת מדיה הזמין בפלטפורמות מפתח כמו בטלוויזיה חכמה, סמארטפון, פלייסטיישן 3, פלייסטיישן 4 וישירות באמצעות אתר האינטרנט של השירות, Okko.tv, בו זמינים עשרות אלפי תכנים.

לשירות 3 מיליון מנויים, שרשאים לרכוש כל סרט באיכות גבוהה או לצפות בהם במינוי באמצעות ישומון Okko עבור הטלוויזיה החכמה או מכשירים ניידים. לחברה חוזים ישירים עם אולפני הקולנוע הגדולים בעולם כמו חברת וולט דיסני, סרטי פרמאונט, פוקס המאה העשרים, האחים וורנר, סרטי סוני, אולפני יוניברסל וכן חברות הפקת סרטים אירופאיות ורוסיות מובילות. המאפיין העיקרי של השירות הוא היעדר פרסום.

בשנת 2017 החברה הכפילה את הכנסותיה לכדי 1,38 מיליארד רובל. מאז 2018 מצויה בבעלותה של חברת ההחזקות Rambler&Co. ב-2020 השירות היה הראשון ברוסיה לספק שידורים ברזולוציית 8K. 
## הפקות מקור בולטות
* דקל (2020), סרט דרמה
* עמוק יותר! (2020), סרט קומדיה 
* תופעות לוואי (2020), סרט דרמה 
* הקתדרלה (2021), סדרת דרמה היסטורית המתרחשת בימי שלטונו של פיוטר הגדול
* צ'יקטילו (2021), מותחן פשע המגולל את פרשת הרציחות שביצע אנדריי צ'יקטילו בעשורים האחרונים של ברית המועצות
* בכלוב (2021), עונה שנייה של סדרת הפשע מבית Start.ru
* השורדים (2021), סדרה פוסט-אפוקליפטית על עיירה פרובינציאלית רוסית שאחרי פרוץ מגפה קטלנית
* פקיד מקולל (2021), סדרה קומית על פקיד ממשלתי רוסי שחוטף קללה מבהילה: הוא כבר לא מסוגל לקחת שוחד
* הסוד הגדול שלי (2021), מותחן על רצח מסתורי בקמפוס של האוניברסיטה הפדרלית של המזרח הרחוק בולדיווסטוק (תוארה כטווין פיקס הרוסית)
* בני פטרוב בשפעת (2021), סדרה קומית רוסית על שפעת שמשגעת משפחה שלמה
* צוות 314 (2021), קומדיה על שלושה שוטרים בשירות הסיור של משטרת רוסיה בעיירה פרובינציאלית הרחק ממוסקבה
* מטרו 2033 (2024), עיבוד קולנועי לרומן באותו שם, שהיווה השראה גם למשחק וידאו ידוע.

## קישורים חיצוניים
* 

קטגוריה:סנקט פטרבורג: חברות
קטגוריה:סברבנק
קטגוריה:אתרי אינטרנט ברוסית
קטגוריה:אתרי אינטרנט שהושקו ב-2013
קטגוריה:פרסום באינטרנט
קטגוריה:שירותי הזרמת מדיה
קטגוריה:אתרי אינטרנט רוסיים
נופי פריז מחדרו של וינסנט ברו לפיק

**נופי פריז מחדרו של וינסנט ברו לפיק** (בהולנדית: **Gezicht op de daken van Parijs**) הוא ציור בצבעי שמן של הצייר ההולנדי וינסנט ואן גוך, שנוצר בשנת 1887.

## אודות היצירה
בשנת 1887 ואן גוך עבר לגור עם אחיו, תיאו, במונמארטר שעל גבעותיה של פריז. המיקום סיפק לו נוף מרהיב של העיר, והאמן צייר נוף זה מספר פעמים ביצירותיו. הוא צייר שני ציורים בסדרה באותה שנה של המעבר לפריז. הציור השני "נוף מחדרו של וינסנט" דומה מבחינת זווית התצפית שבו צייר ואן גוך את יצירתו הראשונה.  

הצייר יצר גם גרסה מוקדמת של היצירות בשם "גגות פריז" בשנת 1886. ואן גוך התוודע לתנועת האימפרסיוניזם מיד לאחר המעבר לפריז, אך לקח לו זמן לאמץ מוטיבים מהסגנון. ביצירה המוקדמת ניכר השימוש בצבעים כהים, כגון חום ואפור. אלו צבעים שואן גוך נהג להשתמש בהם רבות, והם נועדו לתאר את ראותו של הצייר. ואן גוך ניסה להתמקד בשינוי הצבעים של הגגות בעיר.


קובץ:Van Gogh - Blick auf Paris aus Vincents Zimmer in der Rue Lepic1.jpeg|נוף מחדרו של וינסנט, 1887, אוסף פרטי (F341a)
קובץ:Van Gogh - Blick auf die Dächer von Paris.jpeg|גגות פריז, 1886, מוזיאון ואן גוך, אמסטרדם (F231)


## קישורים חיצוניים

## הערות שוליים

קטגוריה:ציורי שמן
קטגוריה:וינסנט ואן גוך: ציורים
קטגוריה:אוספי מוזיאון ואן גוך
הבנק לחיסכון בדואר של סין

**הבנק לחיסכון בדואר של סין** (בסינית: 中国邮政储蓄银行) הוא בנק קמעונאי מסחרי שנוסד בשנת 2007 ומרכזו בבייג'ינג, בירת סין.
הבנק מספק שירותים פיננסיים בסיסיים, לעסקים קטנים ובינוניים, ללקוחות כפריים, וללקוחות בעלי הכנסה נמוכה.
נכון ל-31 בדצמבר 2017 הבנק מונה כ-39,798 סניפים אשר מכסים את כל סין. 

הבנק הוקם בשנת 2007 עם הון התחלתי של 20 מיליארד רנמינבי על ידי לשכת הדואר הסינית.
כיום, יש לה פיקדונות בסך של 1.5 מיליארד דולר אמריקני, ואת מספר הסניפים השני בגודלו אחרי בנק סין לחקלאות.

במהלך המשבר הכלכלי העולמית בשנת 9–2008, נקטה הממשלה הסינית בכמה צעדים להפצת תוכנית תמריצים כלכלית לאומית לאזורים הכפריים בסין.
זה כלל שימוש בשירותי מיקרו מימון אשר סופקו על ידי הבנק ככלי לפיתוח לאומי והפחתת העוני.

## קישורים חיצוניים

* 

## הערות שוליים

קטגוריה:סין: בנקים
דיסקו מנאייק

**דיסקו מנאייק** הוא אלבומה השישי של להקת טיפקס, שיצא באוגוסט 1999, הגיע למעמד של אלבום זהב ומכר כ-35 אלף עותקים.
## הפקה
האלבום, שהוא אלבום קונספט, היה מבוסס על תפיסה חדשה שנוצרה לאחר שיחות של קובי אוז עם הפילוסוף דניאל מילוא, שבה אולפן ההקלטות פתוח למוזיקאים וחברים וכל אחד מהם מגיע בזמנו ומשתתף ביצירת רעיון מוזיקלי יחד עם הגרעין הקשה של להקת טיפקס. ביצירת האלבום השתתפו יותר מ-20 נגנים. האלבום כולל 26 קטעים (סאמפלים), חלקם הגדול מעברים קצרים או קטעים אינסטרומנטליים, ואורכו הוא כ-73 דקות. 

בין השירים הבולטים באלבום ניתן למנות את "סמי וסומו" שדורג במקום ה-16 במצד הפזמונים העברי לשנת תשנ"ט (1999) של רשת ג', הדואט עם שרית חדד "כשאני איתך אני כמו דג" שדורג במקום השביעי באותו מצעד, וגם נכלל באלבומה "כמו סינדרלה" שיצא באותה שנה. שירים בולטים נוספים היו "שלוש בלילה" שדורג במקום ה-11 במצעד הפזמונים העברי לשנת תש"ס (2000) ו"בשפכת הזורם". בשנת 2000 נבחרה הלהקה בפעם השנייה כ"להקת השנה" במצעד הפזמונים השנתי של רשת ג' בעקבות הצלחת האלבום.

מופע הבכורה של האלבום נערך ב-25 במאי 2000 במועדון "התיאטרון" ביפו, כשהמופע הפותח הוא להקת "הדג נחש".

במארס 2019 ציינה להקת טיפקס 20 שנה ליציאת האלבום במספר מופעים במועדון הבארבי בתל אביב בהשתתפות אורחים רבים, ובהם אליעד נחום, פישי הגדול ודודו פארוק. בכניסה למועדון הוצבה מכונית דודג' דארט, המוזכרת בשיר "סמי וסומו".

## רשימת רצועות

## דגימות (סאמפלים)
**בשירים הבאים השתמשו בסיימפלים מתוך שירים אחרים. מופיע בפורמט: "שיר באלבום": מבצע מקורי - שיר (מילים/לחן/עיבוד).**
*"מתנ"ס הקסמים": שולה חן - בוא הביתה (קורן/גוריאן/וייס)
*"סמי וסומו": 
**משה הלל - חג לי חג לי (מדינה/מדינה/מוכיח), משה הלל - אני רק זמר (גולדהירש/וולש/וולש)
**גידי גוב - הכל פתוח (מנור/רכטר/רכטר)
**צביקה פיק - שני תפוחים (מנור/פיק/וייס)
**להקת אטרף - שולה
*"באנו חושך": חבורה - באנו חושך (תנאי/עמירן/בן דויד)
*"התקליטן": חדווה עמרני - בלב אחד (חפר/זלצר/זלצר)
*"סלואו משה": להקת חיל הים - המלח שלי (טהרלב/וילנסקי/רוזנבלום)
*"האפרוח": להקת פיקוד דרום - ארץ ישראל היפה (ברק/פייקוב/קריב)
**להקת חיל הים - יידישע פיראטן (טהרלב/חבקין/נגרי)
*"טוקטה ופוגה בדי מינור מנוגנת בג'י מינור": סמיר שוקרי - חי כמו פרפר (חיטמן/עממי)
*"עננה": אריק לביא - עננה (אוז/אוז/זהבי)
*"מייק ברנט 2000": צילה דגן - ולא היה בינינו אלא זוהר (גולדברג/ליטני/פיאמנטה)

## משתתפים באלבום
* עיבודים: קובי אוז, רמי יוסיפוב, Big M, גל פרמן (למעט 21).
* הפקה מוזיקלית: Big M
* ניהול אומנותי: קובי אוז
* הוקלט באולפני עננה בע"מ

##### נגנים
* קובי אוז: שירה, קולות, לופים, תכנותים, אורגן
* רמי יוסיפוב: גיטרות (חשמלית, אקוסטית, קלאסית), מנדולינה, קולות.
* גל פרמן: גיטרה בס, סקרצ'ינג, טמבורין, דרבוקה, תיבה סינית, סימפול עצמי.
* Big M: מכונות, שירה.
* תמיר ימיני: תופים, תופי פה, תופי פח, טימבלס, קולות.
* נוריאל עמר: עוד, כינור, דרבוקה.
* אבי אלבוחר: קלידים, אקורדיון פנדר רודס, אורגן ימהה ווי סי
* שי וצר: תופים וטמבורין
* אביב כהן: תופים
* די ג'י ויליאם: סקרצ'ינג
* אסנת חכים: קולות
* אליעד נחום: קולות
* אביטל אברג'יל: שירה
* פישי הגדול: כרוז, שירה וקלידים
* ציפי שביט: מקריאה סיפור
* היי פייב: שירה
* שרית חדד: שירה
* ערן הורוביץ: בס
* אברהם פלדר: חצוצרה
* שמעון טל: קולות
* כנסיית השכל, חיים אוליאל: נגינות וייעוץ אומנותי

## קישורים חיצוניים

## הערות שוליים

קטגוריה:אלבומי חברת הד ארצי
קטגוריה:אלבומי זהב בישראל
קטגוריה:אלבומים בעברית
קטגוריה:אלבומי קונספט
גבריאלה מורז

**גבריאלה מורז** (1948- 23 ביוני 2022) הייתה סופרת ומשוררת ישראלית.

## ביוגרפיה
גבריאלה מורז נולדה ב-1948 בטרנסילבניה, כבת יחידה להורים ניצולי שואה. אימה הייתה מוזיקאית ואביה שחקן, משורר, ועיתונאי, שערך לה היכרות עם עולם השירה דרך דקלומי שירה משותפים.

ב-1961 עלתה לישראל עם משפחתה. אחרי חצי שנה בקיבוץ מעגן, בו למדו בני המשפחה עברית, הם עברו לאילת, שם החלה לכתוב שירים וטקסטים הומוריסטיים לעיתון המקומי.

בשנת 1978 יצא קובץ שיריה באנתולוגיה בשם "קופל" בתגא הוצאה לאור. ב-1980 למדה כתיבה יוצרת אצל יורם קניוק, חיים באר ויצחק בן נר, בסדנאות של פרוזה בבית אריאלה בתל אביב. באותה שנה יצאה לאור סדרת מאמרים במוסף הספרותי של עיתון דבר בשם "דבר השבוע" בעריכתו של קניוק.

בשנת 1979 הייתה עורכת וכתבת מן המניין של ירחון בשם "עולם האופנה" בו התפרסמו מאמריה, סיפוריה וראיונות עם אנשים מוכרים בעולם התרבות והאמנות.

יצירותיה התפרסמו בכתבי העת "מוטיב", "בגלל", "בין סגול ובין תכלת" ו"בכיוון הרוח" (שבו התפרסמו גם ביקורות שלה לסרטים, הצגות ואירועי תרבות שונים).

יצירותיה הופיעו באנתולוגיה "שירה בוערת" על השריפה בכרמל, באנתולוגיות "מגירות שקופות" ו"מקום באור" שבהוצאת מוטיב, באנתולוגיות של קבוצת "יוצרים בצוותא" וכן באנתולוגיה האינטרנטית על הזיקנה שנערכה על ידי המשוררת חגית מנדרובסקי.

בנוסף, היא הופיעה במקומות שונים בדקלום שיריה ובקטעי סטנדאפ שאותם כתבה, בין השאר בבית נגלר שבקריית חיים, בתיאטרון אלהמברה ביפו, ובבית הכט (בית רוטשילד) ובית אבא חושי בחיפה.

בתחילת 2019 צולם סרט דוקומנטרי עליה ועל יצירתה, הסרט יצא במהלך 2020. היא נפטרה ב-23 ביוני 2022.

## חיים אישיים

במהלך מלחמת יום כיפור התחתנה, ואחרי שנולדו לה שני בנים הפכה לאם חד הורית.

## ספריה
* "נגיעות של אהבה" (2014)
* "יחפה", עורכת: טל איפרגן, בהוצאת ארגמן מיטב (2015)
* "לוחשת למילים", עורכת: טל איפרגן, בהוצאת ארגמן מיטב (2018)
* "פרח לסמוראית", הוצאה ארגמן מיטב (2020)

## לקריאה נוספת
* אני ואניה. רשימה של גבריאלה מורז לזכר אניה וייס
* שלושה שירים ליום השואה. ליריקה
* י"ד סיפור מאת גבריאלה מורז באתר אישה
* גבריאלה מורז בכתב העת חדרים
* מוטי גרנר, על שירתה של גבריאלה מורז, "מושכת בחוטים" עם קארין זלאיט. רדיו ירושלים.
* אריה ארצי. "גבריאלה משוררת וסופרת" סרטון. הטלוויזיה הקהילתית
* "גבריאלה מורז מתווכחת עם הגיל" מאמר על גבריאלה באתר החיפאי לספרות "מדרגות".
* מוטיב – גיליון 18 פברואר 2017 – שיר זכוכית מגדלת
* מוטי גרנר, "על מחשבות ומחשבים" ריאיון עם גבריאלה מורז רדיו אורנים
* גבריאלה מורז באוצר הספרות העברית - מאגר המשוררים והסופרים מבית מוטיב

## קישורים חיצוניים
* גיא מרופ, חגיגה לספר יחפה
* ענת גרי לקריף, ערב ההשקה של הספר "יחפה" מאת גבריאלה
* גבריאלה מרוז באתר הספרייה הלאומית
* 
* עמיקם יסעור, עומק הליכתה היחפה
* אתי אזולאי, ריאיון עם גבריאלה מורז

## הערות שוליים

קטגוריה:ישראליות ילידות רומניה
קטגוריה:ישראלים ילידי רומניה
קטגוריה:משוררות ישראליות
קטגוריה:משוררים ישראלים
קטגוריה:סופרות ישראליות
קטגוריה:סופרים ישראלים
קטגוריה:עולות בשנות ה-1960
קטגוריה:עולים בשנות ה-1960
קטגוריה:ישראליות שנולדו ב-1948
קטגוריה:ישראלים שנולדו ב-1948
קטגוריה:ישראליות שנפטרו ב-2022
קטגוריה:ישראלים שנפטרו ב-2022
Hope (שיר של הצ'יינסמוקרס)

"**Hope**" (בעברית: **תקווה**) הוא סינגל שהוקלט על ידי הצמד מוזיקלי האמריקאי הצ'יינסמוקרס בשיתוף הזמרת ופזמונאית השוודית וינונה אואק, מתוך האלבום,Sick Boy. השיר יצא לאור ב-18 בדצמבר 2018, על ידי חברת התקליטים קולומביה ו-Disruptor Records, כסינגל העשירי מתוך האלבום.

## רקע וכתיבה
השיר נכתב על ידי אנדרו טגראט, אלכס פאל, כריס ליון, קייט מורגן והופק על ידי הצ'יינסמוקרס, קייט מורגן.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-173 מיליון השמעות.

## וידאו קליפ
הווידאו קליפ הרשמי של השיר פורסם ב-14 בדצמבר 2018, בשידור חי והועלה לערוץ היוטיוב של אלי גולדינג. בקליפ, ניתן לראות את גולדינג מבצעת את השיר במבנה נטוש בו היא מנגנת בפסנתר את השיר תחת מטר של מים.

נכון ליוני 2020, מונה הצפיות של הקליפ עומד על למעלה מ-120 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי הצ'יינסמוקרס
קטגוריה:שירים באנגלית
קטגוריה:שירים על בדידות
קטגוריה:שירים על תקווה
קטגוריה:סינגלים בהוצאת קולומביה רקורדס
רובין שולץ

**רובין אלכסנדר שולץ** (בגרמנית: **Robin Alexander Schulz**; נולד ב-28 באפריל 1987) הוא מוזיקאי, מפיק מוזיקלי ודי ג'יי גרמני.

שולץ ידוע בשל גרסת הרמיקס לשיר "Prayer in C", של הצמד הפופ העממי הצרפתי לילי ווד אנד דה פריק שהגיע למקום הראשון במצעד הסינגלים הבריטי ומדיה פורסט וגם במדינות נוספות.

## ביוגרפיה
שולץ החל את הקריירה המקצועית שלו בגיל 17 וכבש במהירות את תשומת לב בענף, באמצעות שירו שהופצו באמצעות SoundCloud. בתחילת 2014, הוא מתחיל לעשות לעצמו שם בסצנת המוזיקה לגרסתו המחודשת של "Waves" של הראפר ההולנדי מר פרובז , שהעלה לעמוד ה-SoundCloud שלו.

באמצע 2014 הוא שוב מושך תשומת לב עם עוד אחד מהרמיקסים שלו. הפעם זה עושה זאת עם שיר מקורי משנת 2010, של הצמד הפופ העממי הצרפתי לילי ווד אנד דה פריק "Prayer in C", כששני הרמיקסים הצליחו לעמוד בראש המצעדים במדינות אירופה, מה שהוביל להכרה בינלאומית.

ב-19 בספטמבר 2014, הוציא את אלבומו הראשון "Prayer", האלבום כולל גם את הסינגל "Sun Goes Down" בשיתוף הזמרת האנגליה ז'סמין תומפסון. בשנת 2015, הוא קיבל מועמד לטקס פרס גראמי בקטגוריית הקלטות הטובות ביותר להקלטה על עבודתו על "גלים" של מר פרובוס.

ב-8 בספטמבר 2015, הוא הוציא את אלבום האולפן השני שלו בשם "Sugar", אשר הגיע למקום 154 במצעד בילבורד 200.

ב-24 באוגוסט 2018, הוציא, יחד עם ניק ג'ונאס את השיר "Right Now".

ב-16 בנובמבר 2018, הוציא ביחד עם אריקה סירולה את הלהיט הבינלאומי "Speechless".

ב-16 באוקטובר 2020, הוציא, בשיתוף פעולה עם קידו, את השיר "All We Got".

ב-20 באוגוסט 2021, הוציא, בשיתוף פעולה עם פליקס ין וג'ורג'יה קו, את הסינגל "I Got a Feeling".

ב-5 באוגוסט 2022, הוציא בשיתוף פעולה עם אוליבר טרי את הסינגל "Miss You".

ב-4 באוגוסט 2023 הוציא את הסינגל "Atlantis" עם האמן KOPPY.

## דיסקוגרפיה
### אלבומי אולפן
* 2014: *[[Prayer]]*
* 2015: *[[Sugar (אלבום של רובין שולץ)|Sugar]]*
* 2017: *[[Uncovered]]*
* 2021: *[[IIII]]*

## פרסים ומועמדויות

## קישורים חיצוניים

* 

## הערות שוליים

קטגוריה:מוזיקאים גרמנים
קטגוריה:תקליטנים גרמנים
קטגוריה:מפיקים מוזיקליים גרמנים
קטגוריה:רמיקסרים
קטגוריה:גרמנים שנולדו ב-1987
דייוויד גרינווד

**דייוויד מרפי-קסים גרינווד** (באנגלית: **David Murphy-Kasim Greenwood**; ) היה 
כדורסלן אמריקאי, אשר שיחק בליגת ה-NBA בין השנים 1977–1991. בעונת  זכה באליפות ה-NBA כשחקן דטרויט פיסטונס, ולאורך 12 עונותיו בליגה העמיד ממוצעים כוללים של 10.2 נקודות, 7.9 ריבאונדים ו-2.0 אסיסטים למשחק.

## קריירת מכללות
גרינווד נולד בעיר לינווד שבקליפורניה, וגדל בלוס אנג'לס הסמוכה. בשנת 1975 החל ללמוד באוניברסיטת קליפורניה בלוס אנג'לס ולשחק בקבוצת הכדורסל שלה – "UCLA Bruins" – אותה עזב באותו הקיץ המאמן ג'ון וודן. בעונתו הראשונה בקבוצה שיתף פעולה עם שמונה שחקני NBA לעתיד, בהם מארקס ג'ונסון, והעפיל עמם לפיינל פור טורניר אליפות המכללות. במשחק חצי גמר הטורניר הפסידה UCLA מול אוניברסיטת אינדיאנה, אשר המשיכה לזכייה באליפות. בעונתו האחרונה בליגת המכללות, 1978/1979, הוליך את קלעי קבוצתו עם ממוצע של 19.9 נקודות למשחק, והוביל אותה לשלב רבע גמר טורניר המכללות (Elite Eight), לצדם של קיקי ואנדוויי וג'מאל וילקס. במשחק רבע הגמר עצמו הפסידה UCLA מול אוניברסיטת דה פול, בה שיחק מארק אגוויר, על אף משחק מצוין של גרינווד אשר קלע 37 נקודות ואסף 10 ריבאונדים. בסיום אותה עונה נבחר בפעם השנייה ברציפות לחמישיית העונה של ליגת המכללות (First-team All-American), לצדם של מג'יק ג'ונסון, לארי בירד, סידני מונקריף ומייק ג'מינסקי.

## קריירת משחק מקצועית
בדראפט ה-NBA 1979 נבחר גרינווד על ידי שיקגו בולס בבחירה השנייה, אחרי מג'יק ג'ונסון שנבחר ראשון. בעונת הרוקי שלו הצטיין עם ממוצע של 16.3 נקודות למשחק, אשר בדיעבד היה שיא הקריירה שלו לעונה. ב-5 העונות הבאות המשיך להציג יכולת טובה, כשקלע 11.8 נקודות והוריד 9.0 ריבאונדים בממוצע למשחק עבור שיקגו, בה בלטו לצדו השחקנים רג'י ת'יאוס, ארטיס גילמור, אורלנדו וולרידג' וקווינטין דיילי. בעונתו האחרונה עם הבולס, , שיתף פעולה עם הרוקי מייקל ג'ורדן.

לקראת עונת  הועבר בטרייד לסן אנטוניו ספרס, בתמורה לג'ורג' גרווין. ב-3 וחצי עונותיו בסן אנטוניו פתח במרבית משחקי קבוצתו, ותרם 8.1 נקודות ו-7.1 ריבאונדים בממוצע למשחק.

בינואר 1989 הועבר עם דרווין קוק בטרייד לדנוור נאגטס, בתמורה לקלווין נאט וג'יי וינסנט.

בעונת  שיחק עבור דטרויט פיסטונס, וזכה עמה באליפות ה-NBA לאחר שגברה על פורטלנד טרייל בלייזרס (4–1) בסדרת הגמר. גרינווד עצמו שותף בחמישה בלבד מתוך 20 משחקי הפיסטונס בפלייאוף, ותרם 5 נקודות בסך הכול.

לקראת עונת  חתם על חוזה בסן אנטוניו ספרס, ובסיום אותה עונה פרש ממשחק, בגיל 33.

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:קליפורניה: כדורסלנים
קטגוריה:כדורסלני אוניברסיטת קליפורניה בלוס אנג'לס
קטגוריה:בחירות דראפט של שיקגו בולס
קטגוריה:כדורסלני שיקגו בולס
קטגוריה:כדורסלני סן אנטוניו ספרס
קטגוריה:כדורסלני דנוור נאגטס
קטגוריה:כדורסלני דטרויט פיסטונס
קטגוריה:חברי היכל התהילה של כדורסל המכללות
קטגוריה:אמריקאים שנולדו ב-1957
קטגוריה:אמריקאים שנפטרו ב-2025
Ball for Me

"**Ball for Me**" הוא סינגל שהוקלט על ידי הראפר האמריקאי פוסט מאלון, בשיתוף הראפרית הטרינידדית ניקי מינאז', מתוך אלבום האולפן השני שלו, *Beerbongs & Bentleys*. השיר יצא לאור ב-8 במאי 2018, על ידי חברת התקליטים ריפבליק רקורדס, כסינגל הרביעי מתוך האלבום. השיר הופיע גם בפסקול משחק הווידאו של EA Sports, *Madden NFL 19*.

השיר הגיע למקום ה-16 במצעד הבילבורד הוט 100.

## רקע וכתיבה
השיר נכתב על ידי פוסט מאלון, ניקי מינאז' ולואי בל, והופק על ידי בל. השיר מכיל בתוכו את סגנונות הטראפ והפופ.

יחד עם צאת האלבום המלא, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-311 מיליון השמעות.

## וידאו קליפ
טרם פורסם הווידאו קליפ המלא שצולם עבור השיר. ב-27 ביוני 2018, העלתה מינאז' לרשתות החברתיות טיזרים לקליפ שהיה אמור לצאת. בסופו של דבר, הקליפ מעולם לא יצא לאור עקב הסיבה שמאלון לא אהב אותו.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי פוסט מאלון
קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי לואי בל
קטגוריה:שירים שהופקו על ידי לואי בל
קטגוריה:שירי מוזיקת טראפ
קטגוריה:סינגלים בהוצאת ריפבליק רקורדס
מזמור חג המולד של הכלבים

**מזמור חג המולד של הכלבים** (באנגלית: **An All Dogs Christmas Carol**) הוא סרט הנפשה מוזיקלי, שיצא ישירות לווידאו בשנת 1998, המהווה פרק סיום לסדרת הטלוויזיה "גן עדן לכלבים", שמבוססת על סרט בעל אותו שם.

## עלילה
הסרט נפתח כאשר הגורים המלאכים מדברים עם אנבל. הם בקשו ממנה לספר סיפור על איך קארפייס הציל את חג המולד עם עזרה ותדרוך מצד צ'רלי ואיצ'י.

הסיפור מתחיל כשצ'רלי, איצ'י, סאשה וחבריהם הכלבים מתכוננים למסיבת חג מולד. כולם נהנים וצ'רלי ואיצ'י עזרו לכלבים הגורים. צ'רלי בדק עם סאשה את הכסף לניתוח של רגלו הכואבת של טימי. לרוע המזל, קארפייס וקילר הגיעו ולקחו מהם את החובות. לאחר שצ'רלי סירב לשלם לקארפייס, למרות חובו, קארפייס השתמש במשרוקית כלבים מהפנטת אשר גרמה לכל הכלבים לתת לקארפייס וקילר את כל העצמות. לפני שעזבו, קארפייס וקילר לקחו את כל האוכל, המתנות והכסף לניתוח של טימי.

לאחר שצ'רלי ואיצ'י נכשלו מספר פעמים להחזיר את הדברים הגנובים מקארפייס, נודע להם כי הוא עובד בשביל בלאדונה, בת דודתה המרושעת של אנבל, אשר מתכננת להשמיע גרסה עוצמתית של משרוקית כלבים מהפנטת על מנת להפנט את כל הכלבים בסן פרנסיסקו לגנוב את כל המתנות מהאדונים שלהם, כדי שיזרקו וינטשו בידי אדוניהם, בדיוק כמו שקרה לקארפייס כשהיה גור. צ'רלי תכנן להוציא את "הדיקנס" מתוכו וביקש מאנבל לעזרה, והיא הפכה אותם לדמויות מתוך *[[מזמור חג המולד]]*. איצ'י הפך ל*רוח חג המולד של העבר*, סאשה הפכה ל*רוח חג המולד של ההווה*, וצ'רלי הפך ל*רוח חג המולד של העתיד* (פארודיה על *[[המסכה (סרט)|המסכה]]*). הם ביקרו את קארפייס וגרמו לו להרגיש רגשות אשם על הגנבות שלו, במיוחד על הכסף של הניתוח, סאשה הסבירה לו שלולא הניתוח טימי ימות, אשר יגרום נזק לעצמו, וצ'רלי הראה לו שבגלל הפעולות שלו, הוא יגרום למותו, והוא יכנס לגיהנום לנצח.

קארפייס, אשר ראה את טימי, הבין שהוא חייב לעצור את המשרוקית לפני שזה ישפיע על הכלבים לגנוב את המתנות. בלאדונה עפה מרוב זעם ומתכננת להרוג אותו ואת קילר כאשר היא נקפאה בידי השלג והקרח העוצמתי של אנבל.

בינתיים, בעזרתם של צ'רלי וחבריו, השלג החל לרדת. כולם חגגו, אולם איצ'י הרגיש שחבל שאין להם מתנות לגורים. קארפייס הופיע במזחלת שנגררה בידי קילר, והביא בחזרה את הכל, אפילו יותר. הוא אפילו מחזיר להם את תיבת הכסף של טימי, אשר הגיע לפסגה. כשהוא עמד לעזוב, סאשה בקשה ממנו להישאר למסיבה, אולם קארפייס סירב בנימוס ואמר לסאשה שהוא הולך לבקר את אמו ואיחל לכולם חג מולד שמח.

כשאנבל גמרה לספר את הסיפור, היא אמרה "חג מולד שמח!" לצופים (וגם הגורים נפנפו להם), וגם צ'רלי ואיצ'י אחלו גם כן את אותה הברכה.

## דמויות ומדבבים
*ארנסט בורגניין - קארפייס (אבנעזר סקרוג')
*סטיבן ובר - צ'רלי בארקין / רוח חג המולד של העתיד
*דום דה-לואיז - איצ'י / רוח חג המולד של העבר
*שינה איסטון - סאשה / רוח חג המולד של ההווה
*צ'ארלס נלסון ריילי - קילר
*ביבי ניווירת' - אנאבל / בלאדונה
*טיילור אמרסון - טימי
*בת' אנדרסון - מרתה

## קישורים חיצוניים
* 

קטגוריה:סרטי 1998
קטגוריה:סרטי הנפשה אמריקאיים משנת 1998
קטגוריה:סרטים מצוירים
קטגוריה:סרטי הנפשה מוזיקליים
קטגוריה:סרטים על כלבים
קטגוריה:סרטי הנפשה אמריקאיים
קטגוריה:סרטי המשך אמריקאיים
קטגוריה:סרטי קומדיה מונפשים
קטגוריה:סרטי חג המולד
קטגוריה:סרטי מטרו גולדווין מאייר
קטגוריה:סרטים המבוססים על מזמור חג המולד
קטגוריה:סרטי אנימציה שיצאו ישירות בפורמט לצפייה ביתית
קטגוריה:ספיישלים טלוויזיוניים של חג המולד
קטגוריה:סרטי דרמה קומית
Bandido

"**Bandido**" (בעברית: "**שודד**") הוא שיר שהוקלט על ידי צמד האחיות הספרדיות אסוקר מורנו. השיר נכתב על ידי ראול אורלנה, ג'יימה סטינוס וחוסה לואיס אבל. הוא ידוע כשיר שייצג את ספרד באירוויזיון 1990.

## בחירה פנימית
הטלוויזיה הציבורית הספרדית (TVE) בחרה בהליך פנימי את אסוקר מורנו, שהפכו פופולריים על ידי שילוב שורשי פלמנקו ספרדיים עם סגנונות מוזיקליים עירוניים עכשוויים, במקרה זה מוזיקה אלקטרונית. השיר נבחר ללכת איתם לזאגרב, קרואטיה (אז יוגוסלביה), "Bandido", הופק על ידי ראול אורלנה, אחד ממפיקי מוזיקת הריקודים המוערכים בספרד. הקלטת האולפן כוללת את ההקדמה המדוברת "Ladies and gentlemen, it's showtime at the Apollo Theater. Everybody, the hardest-working man in show business", מאלבומו של ג'יימס בראון משנת 1963 "Live at the Apollo".

## אירוויזיון
בזאגרב, השיר היה הראשון בסדר ההופעה בתחרות, לפני כריסטוס קאלו וייב יוון עם "Horis Skopo". בתום השיפוט באותו ערב, "Bandido" סיים במקום החמישי עם 96 נקודות. גרמניה הייתה המדינה היחידה שהעניקה לספרד 12 נקודות, הציון הגבוה ביותר האפשרי ממדינה. עם זאת זו הייתה תוצאה טובה באופן ניכר מהפעם האחרונה שבה ספרד שלחה שיר בסגנון פלמנקו לתחרות; בשנת 1983, "Quien maneja mi barca" של רמדיוס עמאיה שסיימה אחרונה עם סך הכל 0 נקודות.

השיר הוא על "שודד", שגנב את אהבתן של הבנות רק כדי להשאיר אותן ללא דבר מלבד כאב ועצב. האחיות מתחננות לשודד שיחזור, להגשים את געגועיהן ל"להט אפל ", בתקווה שאהבתו תהיה לוהטת כמו הר געש. במקהלה, האחיות חוזרות על כך שהשודד, בעיניו ובשקרו, גנב "את הדם ואת חיי [ליבם]". מבחינה מוזיקלית, השיר ידוע כשיר שיש לו את הקטע האינסטרומנטלי הארוך ביותר בתולדות האירוויזיון; 45 שניות מתוך סה"כ 3 דקות.

### קשיים טכניים
תקרית בולטת של הביצוע נבע מתקלה טכנית, בכך שאחד ממסלולי הגיבוי התחיל במצב מאוחר מהצפוי. שתי הזמרות החלו את הריקוד הכוריאוגרפי שלהם לפני השיר, הבינו שהקלטת במצב לא נכון, וירדו בבת אחת מהבמה אל מאחורי הקלעים, והשאירו את הצופים לתהות מה קרה. לאחר שהשניים עזבו את הבמה, פרשני ה-BBC טרי ווגן העיר, "Let's hope it doesn't go on like this or we're in for a very long night, ladies and gentlemen". לאחר שתי דקות, בהן האולם השתתק, האחיות חזרו והשיר בוצע בשלמותו ללא תקלה. בשנת 2003 בחרה ה-BBC ב-"Bandido", וכל האירועים והקשיים סביב ההופעה, כאחד הרגעים הזכורים ביותר בתולדות האירוויזיון.

## הצלחה
לאחר התחרות, "Bandido", כסינגל ואלבום, הפך את אסוקר מורנו לכוכבות-על לא רק בספרד, אלא גם באירופה ובאמריקה הלטינית, שם המשיכו להצליח בעשור הבא.

## גרסאות כיסוי
* אסקין נור ינגי, זמרת טורקיה עם "Zehir Gibisin" (בטורקית: "אתה כמו רעל") מאלבומה השני, "Hesap Ver" (בטורקית: "הסביר") שיצא בשנת 1991.
* פול דה לה, זמר הולנדי בשם "Alleen maar de zon" (בהולנדית: "רק השמש") מהאלבום שיצא בשנת 1992, "Van U wil ik zingen".

## קישורים חיצוניים

* 

## הערות שוליים

קטגוריה:שירי אירוויזיון 1990
קטגוריה:שירי ספרד באירוויזיון
קטגוריה:שירים בספרדית
קטגוריה:סינגלים בהוצאת אפיק רקורדס
You Are the Only One

**You Are the Only One** (בעברית: **אתה היחיד**) הוא סינגל שהוקלט על ידי הזמר הרוסי סרגיי לזרב. השיר יצא לאור ב-14 במרץ 2016, וייצג את רוסיה באירוויזיון 2016.

## אירוויזיון 2016
השיר יצג את רוסיה באירוויזיון 2016, שם ניצח במקום הראשון בחצי גמר, וסיים במקום השלישי בגמר.

## קישורים חיצוניים

קטגוריה:שירי רוסיה באירוויזיון
קטגוריה:שירי אירוויזיון 2016
סולימאן בן קוטלמיש

**סולימאן בן קוטלמיש** (cטורקית: **Kutalmışoğlu Süleyman Şah**; המאה ה-11 המוקדמת – 1086) היה מצביא טורקי אשר מרד בשנת 1060 באימפריית הסלג'וקים והקים את סולטנות רום עם הכיבוש בשנת 1075 של הערים ניקאה (איזניק) וניקומדיה (איזמיט) באנטוליה. שלט בסולטנות רום משנת 1077 ועד לנפילתו ב-1086.

סולימאן היה בנו של קוטלמיש, שנאבק ללא הצלחה נגד בן דודו אלפ ארסלאן על כס האימפריה הסלוג'קית הגדולה. כאשר נפטר קוטלמיש בשנת 1064, סולימאן נמלט עם שלושת אחיו אל הרי שור, ושם חיפש מקלט אצל שבטים טורקמנים החיים מחוץ לגבולות האימפריה. אלפ ארסלאן הגיב בהשקת סדרת משלחות עונש כנגדן. מבין ארבעת האחים, סולימאן בלבד שרד את הפשיטות והצליח לגבש את מנהיגותו בשבטים הטורקמנים.

בשנת 1078 ביקש הקיסר הביזנטי מיכאל השביעי דוקס את עזרתו של סולימאן נגד ניקפורוס בוטניאטס, סטרטגוס התמה האנטולית  של הסלג'וקים, שמרד בקיסר. סולימאן יירט את הכוח הקטן של המורדים בין קוטיאום  לניקאה, ואז שכנע אותו בוטניאטס להצטרף אליו בכך שהציע לו תמריצים עדיפים על אלה של הקיסר. אחרי שעלה לכס הקיסרות, ובתמורה לתמיכתם בוף הורשו הטורקמנים של סולימאן להתיישב בצד האסיאתי של הבוספורוס, ליד קונסטנטינופול עצמה. שנתיים לאחר מכן תמך סולימאן בטוען אחר לכס הקיסרות, ניקפורוס מליסנוס.

בשנת 1084 עזב סולימאן את ניקאה והשאיר את אחיו אבו קאסים למשול במקום. סולימאן ביקש להרחיב את ממלכתו. הוא כבש את אנטיוכיה והמשיך לטבוח בתושביה עד כניעתם. יתר על כן, אוצרות כנסיית סנט קסיאנוס נגנבו והכנסייה הוסבה למסגד. סולימאן נהרג בקרב שהתחולל ליד חלב ביוני 1086 מול כוחותיו של תותוש הראשון, השליט הסלג'וקי בסוריה. בנו של סולימאן, קיליג' ארסלאן הראשון , נלכד, ומאלכ שאה (הסולטאן הסלג'וקי) העביר אותו לאספהאן כבן ערובה. עם מותו של מאלכ שאה הראשון, נחלץ קיליג' ארסלאן משביו והקים מחדש את סולטנות רום.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טורקיה: אישים
קטגוריה:נפטרים ב-1086
אנטון דולין

**סר אנטון דולין** (באנגלית: **Sir Anton Dolin**; 27 ביולי 1904 – 25 בנובמבר 1983) היה רקדן בלט וכוריאוגרף בריטי.

## ביוגרפיה
[ממוזער|left|, אנטון דולין ב"הבן האובד", במקור [בלט רוס, בסיור באוסטרליה בשנת 1939]]
דולין נולד בסלינפולד, סאסקס בשם **סידני פרנסיס פטריק צ'יפנדל הילי-קיי**, אך היה מוכר ברבים כ"פטריק קיי", או "פאט", לידידיו. הוא היה השני בשלושת בניהם של הנרי קיי ואשתו הלן מוד צ'יפנדל הילי, מדבלין. הוא למד בבית ספרה של סראפינה אסטרפייבה בלונדון. בשנת 1921 הצטרף לבלט רוס של סרגיי דיאגילב, היה רקדן ראשי בלהקה משנת 1924, ובשנות ה-30' היה רקדן ראשי בויק-ולס בלט. שם רקד עם אליסיה מרקובה, שעמה ייסד בהמשך את "בלט מרקובה-דולין" ואת הלונדון פסטיבל בלט.

דולין הצטרף לתיאטרון הבלט עם הקמתו בשנת 1940 ונשאר שם כרקדן וכוריאוגרף עד 1946.

דולין כתב ספרים אחדים, בהם האוטוביוגרפיה "Ballet Go Round" (1938) ו"אליסיה מרקובה: חייה ואמנותה" (1953).

בשנת 1981 קיבל תואר אבירות. הוא מופיע בסרט התיעודי דיוקן ז'יזל.

דולין היה נושא התוכנית "אלה הם חייך" באפריל 1978, כשאמון אנדרוז הפתיע אותו באקדמיה המלכותית למחול של לונדון.

במותו של דולין, ירשו הרקדנים ילקו יורשה ובלינדה רייט את הזכויות לכוריאוגרפיה שלו לז'יזל ו"פא דה קווטר" ולבלט המקורי עטור השבחים שלו, "וריאציות לארבעה". יורשה ורייט רקדו - ובהמשך ביימו - הפקות של בלטים אלה עם להקות בלט ברחבי העולם, עם תלבושות ותפאורות מקוריות שעיצבו להפקות אלה.

## סרטים



## קישורים חיצוניים

* 

## הערות שוליים

קטגוריה:רקדנים בריטים
קטגוריה:אבירים בריטים
קטגוריה:בריטים שנולדו ב-1904
קטגוריה:בריטים שנפטרו ב-1983
ריי ויליאמס

**תומאס ריי ויליאמס** (באנגלית: **Thomas Ray Williams**; 14 באוקטובר 1954 – 22 במרץ 2013) היה כדורסלן אמריקאי, אשר שיחק בליגת ה-NBA בין השנים 1977–1987. ממוצעיו הכוללים לאורך 10 עונותיו בליגה הם 15.5 נקודות, 5.8 אסיסטים, 3.6 ריבאונדים ו-1.8 חטיפות למשחק.

## קריירת מכללות
ויליאמס נולד וגדל בעיר מאונט ורנון שבמדינת ניו יורק, ובשנת 1973 החל ללמוד ב"אוניברסיטת סן ג'סינטו" אשר ביוסטון, טקסס. לאחר שנתיים עבר לאוניברסיטת מינסוטה, אשר בקבוצת הכדורסל שלה שיתף פעולה עם קווין מקהייל, פליפ סונדרס ומייקל תומפסון. בשתי עונותיו במינסוטה רשם ויליאמס ממוצעים של 18.9 נקודות, 6.6 ריבאונדים ו-5.7 אסיסטים למשחק.

## קריירת משחק ב-NBA
בדראפט ה-NBA 1977 נבחר ויליאמס בבחירה העשירית, על ידי ניו יורק ניקס. לאחר עונת רוקי סולידית (9.3 נקודות למשחק), פרץ בעונתו השנייה ב-NBA, כשקלע 17.3 נקודות ומסר 6.2 אסיסטים בממוצע למשחק. בשתי העונות הבאות נותר אחד השחקנים המובילים של הניקס, לצדם של ביל קרטרייט ומייקל ריי ריצ'רדסון, והעמיד ממוצעים של 20.3 נקודות, 5.9 אסיסטים, 4.6 ריבאונדים ו-2.2 חטיפות למשחק.

באוקטובר 1981, לאחר 4 עונות עם הניקס, הועבר בטרייד לניו ג'רזי נטס בתמורה למוריס לוקאס. בעונת  הוליך את שחקני קבוצתו בממוצעי נקודות (20.4), אסיסטים (6.0) וחטיפות (2.4) למשחק. במשחק האחרון של אותה עונה, ב-17 באפריל 1982, קלע שיא קריירה של 52 נקודות בניצחון קבוצתו מול דטרויט פיסטונס.

לקראת עונת  הועבר בטרייד לקנזס סיטי קינגס, בתמורה לפיל פורד, ושנה לאחר מכן נשלח בטרייד נוסף בחזרה לניקס, תמורת בילי נייט. בפלייאוף  סייע לניקס להעפיל לחצי גמר האזור המזרחי, לצדם של קרטרייט וברנרד קינג.

בעונת  שיחק עבור בוסטון סלטיקס, כמחליפו מהספסל של דניס ג'ונסון, והעפיל עם הקבוצה לגמר ה-NBA, לראשונה בקריירה. בסדרת הגמר עצמה הפסידו הסלטיקס מול לוס אנג'לס לייקרס, בתוצאה 2–4. ויליאמס שותף ב-19 מתוך 21 משחקי קבוצתו בפלייאוף, ותרם 6.3 נקודות ו-3.2 אסיסטים בממוצע למשחק.

בשנים 1985–1987 שיחק עבור אטלנטה הוקס, סן אנטוניו ספרס וניו ג'רזי נטס, בטרם פרש ממשחק, בגיל 32.

## חייו האישיים
לאחר פרישתו ממשחק נכנס ויליאמס לקשיים כלכליים, ובשנת 1994 הגיש בקשה לפשיטת רגל. ביולי 2010 פורסם כי ויליאמס הוא חסר בית ומובטל, וכי הוא מתגורר ברכבו שבפומפנו ביץ', פלורידה. מספר חודשים לאחר מכן החל לעבוד במחלקת התרבות של עיריית מאונט ורנון, בה נולד וגדל.

ב-22 במרץ 2013 נפטר ויליאמס במרכז הסרטן ממוריאל סלואן קטרינג שבניו יורק, כתוצאה מסרטן המעי הגס, בגיל 58.

## קישורים חיצוניים

* 

## הערות שוליים

קטגוריה:אמריקאים ילידי מדינת ניו יורק
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:מדינת ניו יורק: כדורסלנים
קטגוריה:כדורסלני אוניברסיטת מינסוטה
קטגוריה:בחירות דראפט של ניו יורק ניקס
קטגוריה:כדורסלני ניו יורק ניקס
קטגוריה:כדורסלני ניו ג'רזי נטס
קטגוריה:כדורסלני קנזס סיטי קינגס
קטגוריה:כדורסלני בוסטון סלטיקס
קטגוריה:כדורסלני אטלנטה הוקס
קטגוריה:כדורסלני סן אנטוניו ספרס
קטגוריה:אמריקאים שנולדו ב-1954
קטגוריה:אמריקאים שנפטרו ב-2013
Shawn Mendes: The Tour

**Shawn Mendes: The Tour** היה סיבוב ההופעות השלישי של הזמר הקנדי שון מנדס, על מנת לקדם את אלבום האולפן השלישי שלו, Shawn Mendes שיצא בשנת 2018. סיבוב ההופעות החל באמסטרדם ב-7 במרץ 2019, והסתיים במקסיקו סיטי ב-21 בדצמבר 2019.

## רקע ופיתוח
לאחר ההכרזה על אלבום האולפן השלישי שלו, Shawn Mendes, מנדס הודיע שהוא ייצא לסיבוב ההופעות הרביעי שלו. תאריכים למופעים הוכרזו לראשונה לאירופה וצפון אמריקה ב-8 במאי 2018. בגלל הביקוש הרב, נוספו תאריכים נוספים לאמסטרדם, דבלין ולונדון. ב-17 ביולי 2018 הוכרזו התאריכים למופעים באוקיאניה. תאריכים נוספים נוספו במלבורן ובסידני בגלל הביקוש הרב. ב-3 בדצמבר 2018, מנדס הודיע כי יבצע את מופע האצטדיון הראשון שלו בעיר הולדתו טורונטו. תוך דקות ספורות כל כרטיסי המופע נמכרו, ובכך הפך להופעה הגדולה ביותר שלו עד כה.

ב-16 בינואר 2019 הוכרזו תאריכים למופעים באמריקה הלטינית. תאריכים נוספים בסאו פאולו, בואנוס איירס, סנטיאגו ומקסיקו סיטי נוספו עקב הביקוש הרב. ב-21 בפברואר 2019, מנדס הודיע כי הזמרת אליסיה קארה, תהיה מופע החימום שלו באירופה ובתאריכים נבחרים בצפון אמריקה. הוא הוסיף גם 16 מופעים נוספים בצפון אמריקה שכללו תאריכים חדשים באדמונטון, ססקאטון, וויניפג, מילווקי, אוטווה, קולומבוס, פילדלפיה, שני מופעים באונקסוויל, והופעות נוספות ברוזמונט, לוס אנג'לס, אוקלנד, ניוארק, בוסטון, מונטריאול, וברוקלין. ב-28 במרץ 2019, מנדס הכריז על צמד הקאנטרי האמריקאי דן + שי כמופע החימום בהופעות המתוכננות באוקיאניה, למעט המופעים העתידים להתקיים בבריזביין ואוקלנד שבהם יופיע הזמר-יוצר האוסטרלי רואל. ב-22 באפריל 2019, הוכרזו תאריכים למופעים באסיה. ב-28 במאי הודיע מנדס על אליסיה קארה כמופע החימום למופעים העתידים להתקיים בקנדה, מה שהפך את קארה למופע החימום של כל המופעים שהתקיימו בצפון אמריקה.

## תגובות המבקרים
בסקירה חיובית גרמה וירטו כתבה לעיתון הגרדיאן והעניקה למופע ארבעה מתוך חמישה כוכבים. בסקירה נאמר כי "העלייה הבלתי ניתנת לעצירה של הזמר הקנדי ממשיכה עם סדרה של בלדות חשופות ומחוות רומנטיות מפוארות", עבור המופע שנערך בגלאזגו.

## רשימת שירים
רשימת השירים הזו מייצגת את המופע שנערך ב-6 ביולי 2019 בלוס אנג'לס. ואינה מייצגת את כל ההופעות לאורך כל סיבוב ההופעות.

## תאריכי הופעות
ממוזער|מנדס עם הכיתוב "Climate Action Now" ("פעולה אקלימית עכשיו"), במהלך הופעתו בברזיל בנובמבר 2019

## מופעים שבוטלו

## הערות שוליים

קטגוריה:סיבובי הופעות מ-2019
קטגוריה:סיבובי הופעות של שון מנדס
סדרת המקלו

ה**מַקְלוּ** (מאכדית: maqlû = תנור, מדורה) היא סדרת לחשים אכדית, הכוללת כ־100 לחשים כנגד מעשי כישוף ומכשפות. סדרת המקלו הקנונית היא בת 8 לוחות לחשים, ועוד לוח נוסף של הסברי ביצוע ללחשים. שמה של הסדרה, מעט בניגוד לסדרות אחרות, הוא לא לפי השורה הפותחת את הסדרה, אלא לפי אופיו של הלחש הפותח את הסדרה.

פרסומה הראשון של הסדרה יצא בסוף המאה ה־19, ונחקרה מאז. כיום החוקר העיקרי, אשר פרסם את המהדורות המדעיות המקיפות והמודרניות הוא אבוש, הן כספר, והן כתת־קורפוס, בתוך קורפוס "קורפוס של טקסים מסופוטמיים כנגד כשפים"

## מהות היצירה
הלחשים במקלו מכוונים ישירות נגד המכשפה (וזה לרוב מכשפה, ולא מכשף, אם כי גם כנגדם ישנם כשפים), כאשר ישנם לחשים אשר הוסבו ממטרתם המקורית (בנוסחים קדומים יותר) למטרת המלחמה במכשפות וכשפיהן. חלק מהלחשים נלקחו מלחשים פשוטים יותר, צדדיים יותר, והוכנסו לנוסח הקנוני של המקלו, אולי במטרה לשמר אותם.

סדרת המקלו היא מבין היצירות שנחשבות קלאסיות מתוך הספרות המסופוטמית, והיא מהארוכות ביותר – אם לא הארוכה ביותר – אשר משלבת הן שירה, הן מאגיה והן מידע תרבותי עשיר על אורח החיים המסופוטמי.

## הנוסח הקנוני
כאמור, המקלו הוא טקסט בן 8 לוחות לחשים, ועוד לוח של ביצוע. הנוסח גובש ממספר נוסחים קדומים וקצרים יותר, ואוחד לנוסח קנוני קבוע בסביבות האלף הראשון לפנה"ס. הנוסח הקנוני נכתב בניב הבבלי־הסטנדרטי, המאפיין יצירות ספרותיות מסופוטמיות. ישנם עותקים וכתבי יד רבים ביותר של לוחות המקלו, המפוזרים ברחבי מסופוטמיה כולה, ורבים העותקים המגיעים מספריית אשורבניפל עצמה.

כל לחש בסדרה מתחיל בדגם ÉN, ומסתיים בדגם הלחש TU6 ÉN, ובלוח הביצוע, מפנים אליו באמצעות ציטוט השורה הפותחת של הלחש, למשל׃

ובריטואל׃

## לקריאה נוספת
* Knut L. Tallqvist (1895). Die assyrische Beschwörungsserie Maqlû nach den Originalen im British Museum. Leipzig: E. Pfeiffer.
* Gerhard Meier (1937). "Die assyrische Beschwörungssammlung Maqlu". Archiv für Orientforschung; Beiheft 2. Berlin.
* Tzvi Abusch (2015). The Witchcraft Series Maqlû. Writings from the Ancient World 37. SBL Press. .
* Abusch, Tzvi, (1987-1990). "Maqlû" in: Reallexikon der Assyriologie, Bd. 7.
* Abusch, Tzvi, (2015). The Magical Ceremony ''Maqlû''. Critical Edition. Leiden, The Netherlands: Brill
* "תפילת הכוהן המשביע", בתוך קליין ושפרה, 1996׃ **בימים הרחוקים ההם׃ אנתולוגיה משירת המזרח הקדום**. עם עובד, ת"א. עמ' 510–512.

## הערות שוליים

קטגוריה:אנתרופולוגיה של הדת
אצ'ד

העיירה **אצ'ד** (בהונגרית: **Ecséd** במחוז הווש בנפת הטוון. הוא יישוב של כ -3,500 תושבים.

## מיקום
היישוב ממוקם למרגלות הרי המטרה, כ -13 קילומטרים צפונית-מזרחית להטוון. הרחוב הראשי שלו הוא כביש 24 בין הורט לבין רוז'הסנטמארטון, בצירים אחרים היישוב אינו נגיש בכביש. הכרמים המקיפים את היישוב ואת מה שמכונה "הר זקן" (Öreghegy) גובלים ביישוב שנחצה על ידי נחל אגואי.

## מקור השם
היישוב קיבל את שמו מקרנות הצבי שהושלו מדי שנה. שמו העתיק של הנחל היה "סארוואדי". עם זאת שונה השם ב 1920 בשל הקונוטציה הרעה של השם, סיבה סבירה לבחירת השם החדש, מופיע בכתב היד של פטר יוז'ף, וזאת כי הנחל נשפך לתוך נהר הטארנה ביישוב יאסאגו ולאחר מכן זורם לתוך נהר הזאדיווה.

## היסטוריה
בגלל הנתונים הטבעיים של היישוב, היו יערות רבים בפאתיו וסביבו, שהפכו לדלילים לאחר שנות ה-30 של המאה ה-20. השטח המוניציפלי החיצוני של היישוב הוא כ-40,000 דונם, רובו אדמה חקלאית, והאזורים הדרום-מערביים מעובדים בגידולי שדה ועצי פרי שונים. אזורים אלה היו מאוכלסים כבר מהמאה ה-18 ועד שנות ה-50 של המאה ה-20, עם כמה משפחות חקלאיות כאן, כמו משפחת פאיי, משפחת צ'לה או משפחת ספשי.

היישוב של ימינו משתרע על שטח של 41,640 דונם, מונה אוכלוסייה של 3,522 נפש ויש בו את החלוקה הדתית הבאה: 2,972 מאמינים נוצרים רומים-קתולים, 141 קלוויניסטים ו-17 לותרנים. בשנת 1846 התגוררה האוכלוסייה של 2,967, כולל 12 קלוויניסטים, 1 יוונים קתולים ו-37 יהודים, כאשר שאר האוכלוסייה הייתה קתולית. גם כיום רוב האנשים עוסקים בחקלאות לסוגיו: מפעלים חקלאיים, עיבוד חקלאי, ממש כמו לפני מאה שנה. הרוב עוסקים בגידול גפנים ובהמפקת יין בשל שיפועי הגבעות לכיוון דרום. 

ישנן דעות רבות על מקור היישוב, שהסיבה לכך ניתן למצוא בנתונים הסותרים של המחקר הארכיוני ומחקר הארכאולוגי. מה שבטוח שבצד הפונה צפונה של נמצאו ממצאי קברים מהמאה השמינית והתשיעית וכן אוצרות קלטיים, מה שמוכיח שהמקום היה מאוכלס כבר בסביבות המאה העשירית, וכך גם היישובים האחרים לכיוון הרי המאטרה. בתקופה שקדמה להקמת מדינת הונגריה האזור היה מאוכלס על ידי פצ'נגים, כל האחוזות העתיקות הללוהשתייכו לשבט ההונגרי אבה.

בית הספר נבנה בשנת 1796 ומאוחר יותר גם שתי טירות בסגנון הקלאסיציזם של המאה ה-19. הטירה של רודולף פאיי הוקמה בשנת 1807, ואילו האחרות אחר כך בשנת 1875. הקמת בית הספר היסודי של ימינו הייתה באחת הטירות הקודמות, שיורשיהן היו משפחת ראדה ובהמשך היהודי אדולף ריכטר, שהיה אביו של מייסד תעשיית התרופות ההונגרית, גדעון ריכטר . עם זאת, טירה זו נרכשה בשנת 1901 על ידי הבישופות של אגר לצורך הקמת בית ספר.

במלחמת העולם השנייה כל יהודי אצ'ד גורשו למחנות ההשמדה.

## אתרים בעלי חשיבות
* חוות פאיי (אחוזת סוסים),
* בית כפרי (ביישוב מוקדשים תשומת לב מיוחדת לשימור המסורות, שימור ערכי העבר),
* אגלאריה (יקב מתפקד היטב, מפורסם בזכות יינותיו.
* אגם באניה (אגם דייגים המפורסם גם בחו"ל).

## ילידי המקום
* **[[גדעון ריכטר]]** (בהונגרית: **Richter Gedeon**) (אצ'ד, הונגריה, 23 בספטמבר 1872 - בודפשט, 30 בדצמבר 1944) היה רוקח הונגרי-יהודי, תעשיין, מייסד תעשיית התרופות המודרנית בהונגריה שנרצח בשואה.
* דיולה פיקלר, משפטן הונגרי-יהודי ופרופסור באוניברסיטה, נפטר כאן בשנת 1937.

## קישורים חיצוניים

* 
* אתר אגם הדייגים Ecséd

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
וצ'ש

**וצ'ש** (בהונגרית: **Vecsés** ) היא עיר במחוז פשט, בסמוך לגבול המזרחי של העיר בודפשט, מרכז נפת וצ'ש.

## מיקום
במובן גאוגרפי, וצ'ש ממוקמת באגן העמק המדורג של הדנובה במחוז פשט. בצד המזרחי שלה מתחילים הנופים שמשתייכים לגבעות גדלה, ומדרום מתחיל שטח הרכס בין הדנובה לנהר הטיסה. הכביש הראשי 4, וגם קו הרכבת בודפשט-צגלד-סולנוק עובר דרך שטחה, וגם חלק נמל התעופה הבינלאומי בודפשט פרנץ ליסט גם ממוקם בתחומה. ההונגרים והעולם מכירים את העיר בעיקר בשל ייצור הכרוב החמוץ המפורסם שלה.

## היסטוריה
על פי ממצאים ארכאולוגיים, וצ'ש הייתה מיושבת כבר בתקופת הברונזה. ההוכחה בית הקברות שנתגלה ונחפר בשנת 1996 סביב הכנסייה. אז מצאו הארכאולוגים ממצאים שתוארכו מסביב 800–2000 לפני הספירה. בשנת 2001, במהלך בניית קטע הכביש המהיר M0 כביש הטבעת של בודפשט והכביש הראשי 4 שעוקף את וצ'ש, התגלו ממצאים חדשים המעידים על העובדה כי ייתכן שהשטח היה יישוב סרמטי (רומי).

האזכור המתועד הראשון של העיר הוא משנת 1318. צורות של שם הכפר: (Vecsés, Vetsés, Vechés, Vetsis, Vethisis Vetschees), ואפילו נכתבו כ- Vértsés באותה תקופה. הצורה הגרמנית של ימינו: Wetschesch.

### לידתו של וצ'ש המודרנית
במהלך השלטון הטורקי ננטשה וצ'ש. ההמשכיות נשברת. רק ממצאי החפירות מעידים על התקופה הקודמת.

בתולדות וצ'ש שנת 1786 הביאה תפנית מכרעת. אנו יכולים גם לומר שוצ'ש המודרני נולדה. ב. בהזמנתו של אנטל גרסלקוביץ', שפורסמה בברטיסלבה (עיר שרוב תושביה היו אז הונגרים ומיעוטם גרמנים) הגיעו 50 משפחות. 50 מגרשי בתים סומנו, כ-130 דונם של חלקות אדמה לכל בית, וכ40 דונם של מרעה וכרי דשא משכו לווצ'ש 30 משפחות של שמות גרמנים, 10 הונגרים ו -10 סלובקים. משפחות שוואביות הגיעו מיישובי גרסלקוביץ' הקודמים ומהצד של בודה. השמות ההונגריים והסלובקים הם ללא ספק מהכפרים הסמוכים. הקשיים הראשוניים הרתיעו רבים. מפקד מלא נערך בשנת 1795 וניתן למצוא אותו בארכיוני ואץ. המפקד בשפה הגרמנית כולל כבר 80 משפחות עם יסודיות מפתיעה: מצוין: מספר הבית (מספר סידורי), שם ראש המשפחה, שם אשתו, ילדים לפי שם וגיל וקשישים המתגוררים עם המשפחה.

## התפתחות אוכלוסיית התושבים

## אתרים בעלי חשיבות
* הכנסייה הרומית הקתולית - הושלמה בשנת 1800, עבורה הוקם מגדל בשנת 1835 .
* חורשת הגיבורים
* כיכר אליזבת והמונומנטים בכיכר
* אולם התערוכות במוזיאון הנפט והגז ההונגרי
* מרכז התרבות אגנש באלינט

## ילידי המקום
* **[[ג'רג' גולדמן]]** (21 בדצמבר 1904 - דכאו, 10 בפברואר 1945) היה פסל הונגרי-יהודי, פעיל מפלגה שנספה בשואה.

## גלריית תמונות

Vecsés légifotó1.jpg
Vecsés légifotó2.jpg
Vecsés légifotó3.jpg
Vecsés légifotó4.jpg
Vecsés, Sacred Heart church.jpg


## קישורים חיצוניים

* 
* Vecsés באתר reisom.com
* Vecsés ב- szeporszag.hu
* מדריך למפות - Vecsés
* תצלומי אוויר של Vecsés

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
Lost on You (שיר)

**Lost on You** (בעברית: **אבד לך**) הוא סינגל שהוקלט על ידי הזמרת-יוצרת האמריקאית LP, מתוך האלבום, Lost on You. השיר יצא לאור ב-20 בנובמבר 2015, על ידי חברת התקליטים ואגרנט רקורדס, כסינגל השני מתוך האלבום.

הסינגל חווה הצלחה מסחרית, בכך עמד בראש טבלאות בשמונה עשרה מדינות. הסינגל אושר פלטינה מרובעת על ידי האיגוד תעשיית ההקלטות האיטלקי עבור מכירות העולות על 15,000,000 יחידות, בנוסף זכה השיר בטקס פרסי גראמי בשיר השנה.

בסוף 2018, זכה השיר להצלחה רבה כסינגל במקסיקו. זה היה אחד בין השירים שהושמעו ביותר ברדיו הפופ העכשווי במדינה, במיוחד היה פופולרי במקסיקו סיטי.

השיר הגיע למקום הראשון במצעד מדיה פורסט בישראל.

## רקע וכתיבה
השיר נכתב על ידי LP, נייט קמפאני, אריק לנדרו, מייק דל ריו והופק על ידי נייט קמפאני, מייק דל ריו.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-317 מיליון השמעות.

## וידאו קליפ
הווידאו קליפ הרשמי של השיר פורסם ב-1 ביוני 2016, הועלה לערוץ היוטיוב של LP. בקליפ, ניתן לראות את LP מבצעת את השיר ומנגנת על יוקולילי.

נכון לאוגוסט 2021, מונה הצפיות של הקליפ עומד על למעלה מ-410 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:שירי פולק רוק
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון ברומניה
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד הסינגלים של SNEP
קטגוריה:שירי יהלום בצרפת
מאגוץ'

**מאגוץ**' (בהונגרית: **Mágocs**) היא עיר במחוז באראניה, נפת הג'האט.

## מיקום
העיר ממוקמת בחלקה הצפוני של מחוז באראניה, בסביבתה הקרובה של גבול מחוז באראניה - טולנה. זהו היישוב המשמעותי ביותר באזור הג'האט של הרי מצ'ק. במרכז העיירה עובר כביש 6534 שבין בונהאד לבין קפושסגצ'ה. לאחרונה יש תחנת רכבת משותפת עם היישוב על קו הרכבת דומבווואר - באטסק. התחנה ממוקמת כ -5 ק"מ דרומית למאגוץ'. בחלקו הצפוני של היישוב ישנה מערכת אגמים.

חלק זה של באראניה הג'האט ( Hegyhát פירושו בהונגרית "גב ההר") שייך לעמק במובן הגאוגרפי. האקלים באזור מאופיין בקיצים חמים מתונים ובחורפים קלים. אזור הגבעות הוא לח במתינות, עם השפעות אוקיאניות בעיקר. הטמפרטורה השנתית הממוצעת היא 10-10.5 מעלות צלזיוס. האזור משתרע בגובה של 220 + 20 מטר מעל פני הים.

מצפון למאגוץ' זורם "נחל הדבוראי", בגבול המזרחי של העיירה זורם ה"נחל היימאש" ובדרומה נמתח "תעלת האבי" שיובלו הצפוני הוא זרם מאגוצ'י.

## היסטוריה
לראשונה נזכר היישוב בצורת "מאגוך" מהתקופה שלאחר פלישת המונגולים במאה ה-13. האזור היה אז בבעלות משפחת סנטא-מאגוץ'. המנזר במקום מוזכר לראשונה בשנת 1251, כאשר מישהו בשם באפשא דאג לאשתו בצוואתו, אז היה במקום מנזר בנדיקטיני. בזמן הכיבוש הטורקי, האוכלוסייה ההונגרית נעלמה לחלוטין, וסלאבים דרומיים אורתודוקסים תפסו את מקומם.

על פי כתובת על אחת המצבות שנמצאו בבית הקברות, הייתה קהילה יהודית במאגוץ' כבר בשנת 1750 ובית הכנסת שלה הוקם בשנת 1846. במאה ה -19 הייתה זו עיר שוק ומושב נפה. גילדות מאגוץ' קיבלו את תעודות הגילדה מהקיסר פרנץ השני, קיסר האימפריה הרומית הקדושה בשנת 1831.

בשנת 1718 הונגרים, בין 1715 ו 1720 קרואטים,    וממנו 1743 גרמנים הגיעו למאגוץ' בכמה גלים. האוכלוסייה הדוברת גרמנית ( 78% ) שמרה על הרכבה עד 1920. השינוי בהרכב האוכלוסייה נגרם כתוצאה מכך שבשנת 1945 עברו 106 משפחות מעיירה אחרת לבתיהם של הגרמנים שנעקרו באותה תקופה ונשלחו בחזרה לגרמניה.

## אתרים בעלי חשיבות
[ממוזער|300px|אנדרטת [חוזה טריאנון|טריאנון]]

* הכנסייה הקתולית המונומנטלית משנת 1805 
* פסל טורול 
* אנדרטת פינוי ופינוי
* אנדרטת טריאנון

## ילידי המקום
* כאן נולד **[[קארוי ביין]]** ( 7 באפריל 1853 - בודפשט, 18 באוקטובר 1907) מתמטיקאי הונגרי-יהודי, מורה בבית המדרש לרבנים בבודפשט.

## מקורות
* הלקסיקון הגדול של פאלאס

## מידע נוסף
* Mágocs város önkormányzatának hivatalos honlapja אתר רשמי שהרשות המקומית.
* Mágocs az utazom.com honlapján אתר תיירות.
* פנקס הקהילות הונגריה, עמוד 339-340
* מאגוץ', בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 201-202. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* 

## הערות שוליים

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
True Colors (אלבום של זד)

**True Colors** (בעברית: **צבעים אמיתיים**) הוא אלבום האולפן של הדי ג'יי והמפיק מוזיקלי הרוסי-גרמני זד. האלבום יצא לאור ב-15 במאי 2015 על ידי חברת התקליטים אינטרסקופ רקורדס. מתוך האלבום ארבעה סינגלים.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומים באנגלית